**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼՈՌԻ ԲԵՐԴ ՀԱՄԱՅՆՔԻ ԿՈՂԵՍ ԲՆԱԿԱՎԱՅՐՈՒՄ «ԳՐԱՆԱՐՄ» ՍՊ ԸՆԿԵՐՈՒԹՅԱՆ ԿՈՂՄԻՑ ԵՐԿՐԱԲԱՆԱԿԱՆ ՀԵՏԱԽՈՒԶԱԿԱՆ ԱՇԽԱՏԱՆՔՆԵՐԻ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԼՈՌԻ ԲԵՐԴ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**Ընթացիկ իրավիճակը, իրավական ակտի ընդունման անհրաժեշտությունը, առկա խնդիրների առաջարկվող լուծումները.**

 30.01.2025թ. Լոռի Բերդի համայնքապետարան (գրանցման համար մտից 121-25 ) մուտք է եղել «ԳՐԱՆԱՐՄ» ՍՊ ընկերության դիմումը՝ Հայաստանի Հանրապետության Լոռու մարզի Լոռի Բերդ համայնքի Կողես բնակավայրում՝ մոտ 4.5 հա մակերեսով տեղամասում երկրաբանական հետախուզական աշխատանքների իրականացման նպատակով՝ նախատեսվող գործունեության վերաբերյալ առաջին հանրային լսում կազմակերպելու մասին:

 Համաձայն՝ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի /21.06.2014թ. ՀՕ-110-Ն/ և Հայաստանի Հանրապետության կառավարության 19.11.2014թ. թիվ 1325-Ն որոշմամբ սահմանված կարգի՝ կատարվել է շահագրգիռ հանրության ծանուցում, նախատեսվող գործունեության իրականացման վերաբերյալ ծանուցումն օրենքով սահմանված կարգով տպագրվել է «Առավոտ» օրաթերթում, տեղադրվել է Լոռի Բերդի համայնքապետարանի պաշտոնական ինտերնետային կայքէջում և համայնքի ֆեյսբուքյան հարթակում:

 Լոռի Բերդ համայնքի Կողես բնակավայրում **«**ԳՐԱՆԱՐՄ**»** ՍՊ ընկերության կողմից Լոռի Բերդ համայնքի Կողես բնակավայրում երկրաբանական հետախուզական աշխատանքներ իրականացնելու նպատակով՝ նախատեսվող գործունեության և շրջակա միջավայրի վրա ազդեցության նախնական գնահատման հայտի վերաբերյալ՝ ս.թ. մարտի 03-ին, ժամը՝ 12:00-ին Լոռի Բերդ համայնքի Կողես բնակավայրի վարչական ղեկավարի նստավայրում օրենքով սահմանված կարգով տեղի է ունեցել առաջին հանրային լսումը: Համայնքի կողմից ապահովվել է համայնքի ներկայացուցչի մասնակցությունը: Շահագրգիռ հանրության կողմից գրավոր կամ էլեկտրոնային եղանակով առաջարկություններ, դիտողություններ և կարծիքներ չեն ներկայացվել:

 Հայաստանի Հանրապետության կառավարության 2014 թվականի նոյեմբերի 19-ի թիվ 1325-Ն որոշման հավելվածի 27-րդ կետի համաձայն՝ հանրային լսումների պատասխանատուն, հանրային լսման արձանագրությունն ու լուսանկարները ներկայացրել է համայնքի ավագանուն և նախաձեռնողին:

 Հայաստանի Հանրապետության կառավարության 2014 թվականի նոյեմբերի 19-ի՝ «Հանրության իրազեկման և հանրային լսումների ծանուցման բովանդակությունը, հանրային լսումների ծանուցման բովանդակությունը, հանրային լսումների ընթացակարգը, շրջակա միջավայրի վրա ազդեցության գնահատման և փորձաքննության գործընթացում շահագրգիռ հանրության կարծիքների, դիտողությունների և առաջարկությունների ներկայացման, տեղական ինքնակառավարման մարմինների կողմից նախնական համաձայնության կամ անհամաձայնության տրամադրման ընթացակարգը և ժամկետները սահմանելու մասին» թիվ 1325-Ն որոշման (այսուհետ՝ Որոշում) սահմանվում է՝ շրջակա միջավայրի վրա ազդեցության գնահատման և փորձաքննության գործընթացում տեղական ինքնակառավարման մարմինների իրավասությունները՝ համայնքին առնչվող հիմնադրույթային փաստաթղթի նախագծի կամ նախատեսվող գործունեության վերաբերյալ համայնքի ավագանու կողմից նախնական համաձայնության կամ անհամաձայնության տրամադրումը: Որոշման 28-րդ կետով սահմանվում է. հանրային լսումից հետո՝ 30 աշխատանքային օրվա ընթացքում, համայնքի ավագանին որոշում է ընդունում նախատեսվող գործունեության իրականացմանը նախնական համաձայնություն կամ անհամաձայնություն տրամադրելու վերաբերյալ, որը պետք է պարունակի հիմնավորումներ դրա պատճառների, այդ թվում՝ սույն Որոշման հավելվածի 8-րդ կետում նշված բացառությունների (առկայության դեպքում) մասին:

 Որոշման հավելվածի 29-րդ կետի համաձայն՝ համայնքի ղեկավարը ավագանու որոշման կայացման օրվանից հետո՝ 5-օրյա ժամկետում, իսկ «Տեղական ինքնակառավարման մասին» ՀՀ օրենքի 16-րդ հոդվածի 13-րդ մասով սահմանված դեպքում՝ համայնքի ավագանու որոշումն ուժի մեջ մտնելուց հետո՝ 3-օրյա ժամկետում, լիազոր մարմնին և նախաձեռնողին է տրամադրում համայնքի ավագանու որոշումը, հանրային լսման արձանագրությունը, լուսանկարները կամ տեսաձայնագրությունը, առկայության դեպքում՝ նաև շահագրգիռ հանրության կարծիքները, դիտողությունները և առաջարկությունները:

 Հիմք ընդունելով վերը նշվածը, Լոռի Բերդ համայնքի ավագանու համաձայնեցմանն է ներկայացվում Հայաստանի Հանրապետության Լոռու մարզի Լոռի Բերդ համայնքի Կողես բնակավայրում «Գրանարմ» ՍՊ ընկերության կողմից երկրաբանական հետախուզական աշխատանքների նախատեսվող գործունեության իրականացմանը նախնական համաձայնություն տրամադրելու որոշման նախագիծը՝ հիմք հանդիսացող անհրաժեշտ իրավական և փաստական հիմքերով:

**ՀԱՄԱՅՆՔԻ ՂԵԿԱՎԱՐ Ա. ՆԵՐՍԻՍՅԱՆ**